โครงงาน IS เรื่องหมอนจากหลอดพลาสติก

จัดทำโดย

นางสาวธนัญญา ออมสิน เลขที่ 12

นางสาววิภาสิริ วิฉายะโรจน์ เลขที่ 14

นางสาวพรทิพย์ ใยนาคี เลขที่ 24

นางสาวปิยาภรณ์ พูลทอง เลขที่ 30

นางสาวอาทิตยา ทองแท่ง เลขที่ 32

ชั้นมัธยมศึกษาปีที่ 6/5

เสนอ

คุณครูเอกภพ มลิวรรณางกูร

เอกสารฉบับนี้เป็นส่วนหนึ่งของวิชาการสื่อสารและการนำเสนอ (IS)

ภาคเรียนที่ 1 ปีการศึกษา 2566

โรงเรียนสตรีอ่างทอง สำนักงานเขตพื้นที่การศึกษาเขต 5 จังหวัดอ่างทอง

**บทที่ 1**

**บทนำ**

**1.ความเป็นมา และ ความสำคัญของปัญหา**

ในปัจจุบันเราพบว่าขยะประเภทหลอดพลาสติกมีจำนวนมากและหลอดพลาสติกเป็นขยะประเภทย่อยสลายยากใช้เวลานานในการย่อยสลาย เราจึงนำหลอดพลาสติกเหล่านั้นมาใช้ให้เกิดประโยชน์ในหลายๆด้าน เช่น หมอนจากหลอดพลาสติก

 หลอดคือ อุปกรณ์ในการดูดของเหลว มักใช้กับเครื่องดื่ม โดยทั่วไปหลอดดูดจะเป็นท่อผอมและยาว ทำจากพลาสติกมีทั้งหลอดดูดตรง และหลอดดูดที่สามารถงอตรงปลายได้ เพื่อให้ดูดเครื่องดื่มได้ง่ายขึ้น เมื่อดูดเครื่องดื่ม เราจะนำปลายข้างหนึ่งใส่ลงในเครื่องดื่ม อีกข้างหนึ่งใส่ปาก โดยมักจะใช้มือจับไว้ด้วย เมื่อกล้ามเนื้อบริเวณปากทำการออกแรงดูดทำให้ความดันอากาศภายในปากลดลง ความดันอากาศรอบเครื่องดื่มซึ่งมีมากกว่าจะดันเครื่องดื่มให้ไหลเข้าไปในหลอดดูดเข้าสู่ปาก หลอดดูดถูกคิดค้นโดยชาวสุเมเรียน โดยใช้ในการดื่มเบียร์ หลอดดูดในรูปแบบปัจจุบันคิดค้นในปี พ.ศ.2431

 หมอนคือ เป็นเครื่องนอนอย่างหนึ่งที่ใช้ศีรษะหนุนเวลานอน หรือใช้ประโยชน์อื่นๆเช่น ใช้กอด ใช้อิง หมอนถูกประดิษฐ์ขึ้นมาในหลากหลายรูปแบบ โดยหมอนที่ใช้ส่วนใหญ่ทำจากผ้าเป็นรูปทรงสี่เหลี่ยมผืนผ้าและยัดด้วยวัสดุ เช่น นุ่น ขนเป็ด หรือปัจจุบันนิยมใช้โพลีเอสเตอร์ ส่วนหมอนที่ใช้นอนกอด เรียกว่า หมอนข้าง เป็นรูปทรงกระบอก สำหรับ หมอนอิง มีหลายแบบ เช่น ทรงสี่เหลี่ยมจัตุรัส ทรงกลม

 ขยะคือ สิ่งต่างๆ ที่ไม่ต้องการและทิ้งมันไปขยะมีมากมายหลายรูปแบบ ทั้งที่เป็นของแข็งของเหลว ขยะที่ย่อยสลายได้และที่ย่อยสลายไม่ได้ของที่ใช้ประโยชน์ได้และที่ใช้ประโยชน์ไม่ได้และขยะมีพิษต่อมนุษย์และสิ่งแวดล้อมถ้าหากว่ามีการจัดการกำจัดที่ไม่ถูกต้องผลกระทบของขยะมูลฝอย

 1. เป็นแหล่งเพาะพันธุ์ของแมลงและพาหะนำโรค

 2. เป็นบ่อเกิดของโรค

 3. ก่อให้เกิดความรำคาญ

 4. ก่อให้เกิดมลพิษต่อสิ่งแวดล้อม

 5. ทำให้เกิดการเสี่ยงต่อสุขภาพ

 6. เกิดการสูญเสียทางเศรษฐกิจ

 7. ทำให้ขาดความสง่างาม

โดยทั่วไปขยะแยกเป็น 4 ประเภท คือ

 1. ขยะเศษอาหาร หรือขยะที่เน่าเสียได้ เป็นขยะที่ ย่อยสลายได้ง่าย มีความชื้นมาก ส่งกลิ่นเหม็นได้ อย่างรวดเร็ว ขยะประเภทนี้กำจัดและนำไปใช้ ประโยชน์ได้โดยการหมักทำปุ๋ย ใช้ในการเกษตรได้

 2. ขยะอันตราย ต้องแยกทิ้งต่างหาก เนื่องจาก สมบัติทางกายภาพสารเคมีและสารชีวภาพ มีคุณสมบัติติดไฟง่าย มีสารกัดกร่อน ได้แก่ ถ่านไฟฉาย หลอดไฟ กระป๋องยาฆ่าแมลง เป็นต้น

 3. ขยะทั่วไป เป็นขยะที่ไม่สามารถน้ามารีไซเคิลได้สามารถจำแนกออกเป็น 2 ชนิด ได้แก่

 - ขยะเปียก

 - ขยะแห้ง

 4. ขยะรีไซเคิล ขยะประเภทนี้ สามารถนำกลับมาแปรรูป

กลับมาใช้ใหม่ได้เป็นการประหยัดพลังงาน และทรัพยากรธรรมชาติ

 ปัญหาขยะยังคงเป็นเรื่องที่ส่งผลกระทบต่อภาวะโลกร้อนอย่างเลี่ยงไม่ได้ เพราะหากเกิดการจัดการที่ไม่ถูกต้อง ขยะเหล่านี้จะสร้างมลพิษสู่ชั้นบรรยากาศ และทำลายสิ่งแวดล้อม การจัดการโดยการกองรวมกัน เผา และฝัง ล้วนสร้างก๊าซคาร์บอนไดออกไซด์ (CO2) หรือก๊าซมีเทน (CH4) ซึ่งทั้งคู่คือก๊าซเรือนกระจกที่เป็นตัวการสำคัญให้เกิดสภาวะโลกร้อน

 **ปัญหาขยะล้นเกิดจากอะไร ?**

 ส่วนแรกเลยก็คือการนำขยะกลับมาใช้ใหม่หรือที่เรียกว่ารีไซเคิล โดยในความเป็นจริงขยะมูลฝอยเกือบทั้งหมดสามารถนำมารีไซเคิลได้ แต่ในประเทศไทย ขยะเหล่านั้นกลับถูกนำมารีไซเคิลน้อยมาก ๆ และขยะเหล่านี้ก็จะไปจบลงที่หลุมฝังกลบในประเทศไทยหลุมเดียวกันในท้ายที่สุด

 ส่วนที่สองคือ การจัดการแยกขยะถือเป็นเรื่องท้าทายมาก ๆ สำหรับพวกเราทุกคน ดังที่บอกไปข้างต้นว่าคนหนึ่งคนสร้างขยะต่อวันประมาณ 1.14 กิโลกรัม นั่นหมายถึงเราสร้างขยะจำนวนมากในหนึ่งปี ถ้าคนทั้งประเทศเกือบ 70 ล้านคนสร้างขยะคนละหลายร้อยกิโลกรัมพร้อม ๆ กันในแต่ละปี แถมยังมีการรีไซเคิลขยะน้อยมาก ๆ จะทำให้ขยะมันเพิ่มพูนมากมายมหาศาลขนาดไหน

 เราจึงสนใจที่จะทำหมอนจากหลอดพลาสติกเพื่อลดปริมาณขยะ และ ศึกษาความพึงพอใจของผู้ใช้หมอนจากหลอดพลาสติกที่มีขนาดต่างกัน

**2.วัตถุประสงค์**

 1.เพื่อผลิตหมอนจากหลอดพลาสติกด้วยขนาดที่ต่างกัน

 2.เพื่อหาความพึงพอใจจากผู้ใช้หมอนพลาสติกที่มีขนาดหลอดต่างกัน

**3.นิยามศัพท์เฉพาะ**

 1.หลอดคือ อุปกรณ์ในการดูดของเหลว มักใช้กับเครื่องดื่ม

 2.หมอนคือ เครื่องนอนอย่างหนึ่งที่ใช้ศีรษะหนุนเวลานอน

**4.ประโยชน์ที่คาดว่าจะได้รับ**

 1.เพื่อช่วยบรรเทาอาการ ปวดหลัง ปวดไหล่ ปวดบ่า และปวดเมื่อยตามร่างกาย

 2.เพื่อนำวัสดุเหลือใช้ มาประยุกต์ให้เกิดประโยชน์ในการดูแลสุขภาพ

 3.เพื่อลดภาวะโลกร้อน จากการนำวัสดุมีประยุทธ์ใช้ใหม่ให้เกิดประโยชน์